EkBass/fiwiki-20250220-pages-articles huggingface dataset:
Luettelo Billboard Hot 100 -listan ykkösistä vuonna 2008

Tämä on luettelo Billboard Hot 100 -listan kärkipaikkaa hallussaan vuonna 2008 pitäneistä artisteista ja singleistä. Päivämäärä Artisti Single Lähteet 5\. tammikuuta Flo Rida feat. T-Pain Low 12\. tammikuuta Flo Rida feat. T-Pain Low 19\. tammikuuta Flo Rida feat. T-Pain Low 26\. tammikuuta Flo Rida feat. T-Pain Low 2\. helmikuuta Flo Rida feat. T-Pain Low 9\. helmikuuta Flo Rida feat. T-Pain Low 16\. helmikuuta Flo Rida feat. T-Pain Low 23\. helmikuuta Flo Rida feat. T-Pain Low 1\. maaliskuuta Flo Rida feat. T-Pain Low 8\. maaliskuuta Flo Rida feat. T-Pain Low 15\. maaliskuuta Usher feat. Young Jeezy Love in This Club 22\. maaliskuuta Usher feat. Young Jeezy Love in This Club 29\. maaliskuuta Usher feat. Young Jeezy Love in This Club 5\. huhtikuuta Leona Lewis Bleeding Love 12\. huhtikuuta Mariah Carey Touch My Body 19\. huhtikuuta Mariah Carey Touch My Body 26\. huhtikuuta Leona Lewis Bleeding Love 3\. toukokuuta Lil Wayne feat. Static Major Lollipop 10\. toukokuuta Leona Lewis Bleeding Love 17\. toukokuuta Leona Lewis Bleeding Love 24\. toukokuuta Rihanna Take a Bow 31\. toukokuuta Lil Wayne feat. Static Major Lollipop 7\. kesäkuuta Lil Wayne feat. Static Major Lollipop 14\. kesäkuuta Lil Wayne feat. Static Major Lollipop 21\. kesäkuuta Lil Wayne feat. Static Major Lollipop 28\. kesäkuuta Coldplay Viva la Vida 5\. heinäkuuta Katy Perry I Kissed a Girl 12\. heinäkuuta Katy Perry I Kissed a Girl 19\. heinäkuuta Katy Perry I Kissed a Girl 26\. heinäkuuta Katy Perry I Kissed a Girl 2\. elokuuta Katy Perry I Kissed a Girl 9\. elokuuta Katy Perry I Kissed a Girl 16\. elokuuta Katy Perry I Kissed a Girl 23\. elokuuta Rihanna Disturbia 30\. elokuuta Rihanna Disturbia 6\. syyskuuta T.I. Whatever You Like 13\. syyskuuta T.I. Whatever You Like 20\. syyskuuta T.I. Whatever You Like 27\. syyskuuta Pink So What 4\. lokakuuta T.I. Whatever You Like 11\. lokakuuta T.I. Whatever You Like 18\. lokakuuta T.I. feat. Rihanna Live Your Life 25\. lokakuuta Britney Spears Womanizer 1\. marraskuuta T.I. Whatever You Like 8\. marraskuuta T.I. Whatever You Like 15\. marraskuuta T.I. feat. Rihanna Live Your Life 22\. marraskuuta T.I. feat. Rihanna Live Your Life 29\. marraskuuta T.I. feat. Rihanna Live Your Life 6\. joulukuuta T.I. feat. Rihanna Live Your Life 13\. joulukuuta Beyoncé Single Ladies (Put a Ring on It) 20\. joulukuuta T.I. feat. Rihanna Live Your Life 27\. joulukuuta Beyoncé Single Ladies (Put a Ring on It) == Katso myös == * Luettelo Billboard 200 -listan ykkösistä 2011 == Lähteet == Billboard Hot 100 2008 Billboard Hot 100 2008
Low

Low tai LOW voi tarkoittaa seuraavia: == Musiikki == * Low (yhtye) * Low, David Bowien albumi vuodelta 1977 * Low, Testamentin albumi vuodelta 1994 * "Low", Crackerin kappale vuodelta 1993 * "Low", Foo Fightersin kappale vuodelta 2002 * "Low", Kelly Clarksonin kappale vuodelta 2003 * "Low", Juicy J:n kappale vuodelta 2004 * "Low", Flo Ridan kappale vuodelta 2007 * "Low", Camp Mullan kappale vuodelta 2009 * "Low", kappale Coldplayn albumilta X&Y; * "Low", kappale R.E.M.:n albumilta Out of Time * "Low", kappale Silverchairin albumilta Young Modern * "Low", Foo Fightersin kappale vuodelta 2003 == Ihmiset == * Abiel Abbot Low (1811–1893), yhdysvaltalainen yrittäjä ja hyväntekijä * Albert Peter Low (1861–1942), kanadalainen geologi ja urheilija * Archibald Low (1888–1956), brittiläinen tiedemies ja keksijä * Dave Low (kuollut 1916), australialainen jalkapalloilija * David Low (1786–1859), skottilainen maanviljelysneuvos * David Low (1891–1963), uusiseelantilainen poliittinen sarjakuvataiteilija * Edward Low (noin. 1690, k. 1724), englantilainen merirosvo * Frank J. Low (1933–2009), yhdysvaltalainen fyysikko * Frederick Low (1828–1894), yhdysvaltalainen poliitikko, kuvernööri ja suurlähettiläs * G. David Low (1956–2008), yhdysvaltalainen astronautti * Hugh Low (1824–1905), Britannian siirtomaiden ylläpitäjä ja luonnontieteilijä * Mary Fairchild MacMonnies Low (1858–1946), yhdysvaltalainen taidemaalari * Natasha Low (s. 1993), singaporelainen näyttelijä ja laulaja * Norman Low (1914–1994), skotlantilainen jalkapalloilija ja manageri * Rochelle Low (s. 1969), kanadalainen maahockeyn pelaaja * Seth Low (1850–1916), yhdysvaltalainen kouluttaja ja poliitikko * Stephen Low (s. 1950), kanadalainen elokuvaohjaaja ja käsikirjoittaja. == Muuta == * Low (Quebec), Kanada * LOW Festival, kulttuurifestivaali * Lo Wu Station, juna-asema Luokka:Luettelot henkilöistä sukunimen mukaan
Katarzyna Baranowska

Katarzyna Baranowska (s. 13. syyskuuta 1987) on puolalainen uimari, joka on erikoistunut sekauintiin. Baranowska voitti lyhyen radan EM-kilpailuista 2005 kultaa sekä 200 että 400 metrin sekauinnissa. Seuraava vuosi oli tähän asti Baranowskan uran menestyksekkäin: Hän puolusti menestyksekkäästi 200 metrin sekauinnin lyhyen radan euroopan-mestaruutta mutta jäi niukasti kullasta 400 metrillä. Samana vuonna hän voitti myös pitkän radan EM-kilpailuista hopeaa 200 ja pronssia 400 metriltä. Hän ei onnistunut puolustamaan 200 metrin lyhyen radan mestaruuttaan Debrecenissä 2007, vaan jäi hopealle ranskalaisen Camille Muffatin voittaessa mestaruuden. Luokka:Puolalaiset uimarit Luokka:Vuonna 1987 syntyneet Luokka:Elävät henkilöt
Saint-Clair-sur-Epte

Saint-Clair-sur-Epte on kunta Ranskan Val-d'Oisen departementissa. Kunta on osa Pariisin metropolialuetta. Kunnassa on arviolta 978 asukasta (vuonna 2013) ja sen pinta-ala on 12,18 neliökilometriä. Eptejoki virtaa kunnan läpi. == Historia == Nimi Saint Clair juontuu samannimisestä englantilaisesta munkista, joka syntyi vuonna 845 Rochesterissa ja kuoli vuonna 884 silloisessa Vulcassumissa, joka nimitettiin Saint-Clair-Sur-EpteksiSaint Clairin historia . Kuningas Kaarle Yksinkertainen päätti 911 Saint-Clair-sur-Eptessa viikinkien hävitysretket solmimalla viikinkipäällikkö Rollon kanssa sopimuksen, joka antoi normanneille osan myöhempää Normandiaa. == Lähteet == == Aiheesta muualla == * Saint-Clair-sur-Epte'n kunnan kotisivu Luokka:Val-d’Oisen kunnat
Larry Donald

Larry Ali Donald (s. 6. tammikuuta 1967) on uransa lopettanut raskaansarjan nyrkkeilijä. Hän saavutti MM-pronssia amatöörien MM-kisoissa 1991 Sydneyssä ja otteli Yhdysvaltain joukkueessa vuoden 1992 olympialaisissa Barcelonassa. == Ammattilaisura == Larry "The Legend" Donald siirtyi ammattilaiseksi 3. tammikuuta 1993. Ensimmäisessä ottelussaan hän voitti teknisellä tyrmäyksellä Craig Brinsonin. Vuonna 1994 hän voitti siihen asti voittamattoman Jeremy Williamsin sekä Bert Cooperin. Ensimmäisen tappionsa hän kärsi joulukuussa 1994 Riddick Bowelle. Vuonna 1997 Donald onnistui voittamaan entisen maailmanmestarin Tim Witherspoonin, mutta monta vuotta matalaa profiilia nyrkkeilyssä pitänyt promoottori Don King moitti hänen ottelutyyliään. Heinäkuussa 2001 Donald kärsi uransa toisen tappion hävitessään Kirk Johnsonille. Saman vuoden marraskuussa hän matkusti Saksaan ottelemaan Vitali Klytškoa vastaan. Donald hävisi nuoremmalleen tyrmäyksellä 10. erässä. Marraskuussa 2004 Donald säväytti nyrkkeilymaailmaa voittamalla entisen maailmanmestarin Evander Holyfieldin pistein 12-eräisessä kamppailussa.http://www.boxing.fi/sivu.php?lid=287&lan;=2 Lokakuussa 2005 hän hävisi "Venäjän jätti" Nikolai Valujeville ottelussa, jossa panoksena oli pääsy ottelemaan maailmanmestaruudesta John Ruizia vastaan. Tämän jälkeen Donald piti yli 1,5 vuoden ottelutauon. Hän palasi kehään 30. kesäkuuta 2007 ottelemaan venäläisen Aleksandr Povetkinin kanssa. Donald hävisi ottelun pistetuomiolla. Ottelun jälkeen Donald lopetti uransa. Ammattilaisurallaan Larry Donald otteli 50 kertaa. Otteluista hän voitti 42 kertaa, kärsi viisi tappioa ja ratkaisemattomaan hän on päätyi kolme kertaa. ==Lähteet== ==Aiheesta muualla== *Ammattinyrkkeilyottelut Boxrec.com tietokannassa Luokka:Yhdysvaltalaiset nyrkkeilijät Luokka:Vuonna 1967 syntyneet Luokka:Elävät henkilöt
Merguez

Merguez (ent. "markiisimakkara") on jauhetusta lampaan-, vuohen-Raholan syötäviä sanoja - Makkara tai naudanlihasta tai niiden sekoituksesta valmistettu punertava, voimakkaasti maustettu pohjoisafrikkalainen makkara, joka on levinnyt Ranskan kautta myös Eurooppaan. Makkaran nimitys juontaa juurensa makkaraa tarkoittavasta mirqāz-sanasta. Merguez-massaan lisätään jokaisella alueella omia mausteita, esimerkiksi sumakkiaRaholan syötäviä sanoja - Sumakki , paprikajauhetta, cayennepippuria tai harissaa. Merguez- makkaraa käytetään perinteisesti tuoreena, ja sitä syödään grillattuna tai kuskusin kera. Tunisiassa merguezia kuivataan auringossa, minkä jälkeen sitä käytetään tajine-ruokien maustamiseen. == Lähteet == * Davidson, Alan, "Merguez", Oxford Companion to Food (1999), s. 497. ISBN 0192115790 === Viitteet === == Aiheesta muualla == * Merguez recipe Luokka:Algerialainen keittiö Luokka:Tunisialainen keittiö Luokka:Makkarat
Whitey Ford

Edward Charles ”Whitey” Ford (21. lokakuuta 1928 – 8. lokakuuta 2020Whitey Ford, Beloved Yankees Pitcher Who Confounded Batters, Dies at 91) oli yhdysvaltalainen baseballpelaaja (syöttäjä). Ford pelasi ensimmäisen Major League Baseball -ottelunsa 1. heinäkuuta 1950 ja viimeisensä 21. toukokuuta 1967. Ainoana joukkueena oli New York Yankees. Ford voitti vuoden 1961 Cy Young Awardin. Hän lopetti uransa vuonna 1967 ja sai paikan Baseball Hall of Famesta 1974. == Lähteet == Luokka:Yhdysvaltalaiset baseballpelaajat Luokka:Vuonna 1928 syntyneet Luokka:Vuonna 2020 kuolleet
Bob Turley

Robert Lee ”Bob” Turley (19. syyskuuta 1930 – 30. maaliskuuta 2013) oli yhdysvaltalainen baseballpelaaja (syöttäjä). Turley pelasi ensimmäisen Major League Baseball -ottelunsa 29. syyskuuta 1951 ja viimeisensä 21. syyskuuta 1963. Hän oli All Star -pelaajana vuosina 1954–1955 sekä 1958 ja voitti vuonna 1958 Cy Young Awardin. Turleyn joukkueet olivat: * St. Louis Browns (1951, 1953) * Baltimore Orioles (1954) * New York Yankees (1955–1962) * Los Angeles Angels (1963) * Boston Red Sox (1963) == Lähteet == Luokka:Yhdysvaltalaiset baseballpelaajat Luokka:Vuonna 1930 syntyneet Luokka:Vuonna 2013 kuolleet
Herse (kuu)

Herse on Jupiteria retrogradiseen suuntaan kiertävä, epäsäännöllinen, Carme- ryhmän kuu. Sen löysi ryhmä astronomeja vuonna 2003. Herse on halkaisijaltaan noin kaksi kilometriä ja se kiertää Jupiteria noin 22 134 000 kilometrin etäisyydellä kiertoajan ollessa 672,752 päivää. Radan inklinaatio on 162° ja eksentrisyys 0,2379. Kuu on sisin Carme-ryhmän jäsenistä. Luokka:Jupiterin kuut
Johann Jakob Kaup

Johann Jakob Kaup (10. huhtikuuta 1803 Darmstadt – 4. heinäkuuta 1873 Darmstadt) oli saksalainen luonnontieteilijä ja paleontologi. Kaup opiskeli Göttingenin ja Heidelbergin yliopistoissa, minkä jälkeen hän vietti kaksi vuotta Leidenin yliopistossa tutkien erityisesti sammakkoeläimiä ja kaloja. Göttingenissä hänen opettajanaan toimi Georg August Goldfuss. 1825 hän sai assistentin viran Darmstadtin museossa ja yleni tarkastajaksi 1837. Vuonna 1834 hän avioitui Elise Hauserin kanssa ja heille syntyi neljä tytärtä ja yksi poika. Vuonna 1829 hän julkaisi teoksensa Skizze zur Entwickelungsgeschichte der europäischen Thierwelt, jossa hän esitti teoriansa eläinten kehityksestä korkeampiin muotoihin, ensin sammakkoeläimistä lintujen kautta petoeläimiin. Sittemmin hän kuitenkin hylkäsi teoriansa nuoruuden varomattomuutena. Kaup tutki myös lintuja ja nimesi muun muassa punapyiden suvun Alectoris 1829.Zoonomen Hänen kunniakseen on nimetty liskohaukka (Kaupifalco monogrammicus) ja vyöröyhelömonarkki (Arses kaupi).BirdLife Suomi == Teoksia == * Skizze zur Entwickelungsgeschichte der europäischen Thierwelt (1829) * Neuen Jahrbuch für Mineralogie, Geognosie und Petrefaktenkunde (1832) * Die Gavial-artigen Reste aus dem Lias (1842–1844), yhdessä Heinrich Georg Bronnin kanssa * Classification der Säugethiere und Vögel (1844) * Beiträge zur näheren Kenntniss der urweltlichen Säugethiere (1855–1862). == Lähteet == Luokka:Saksalaiset ornitologit Luokka:Vuonna 1803 syntyneet Luokka:Vuonna 1873 kuolleet
Tapio Kuula

Tapio Teuvo Kuula (19. toukokuuta 1957 Virrat – 7. marraskuuta 2017 Espoo)Kuolinilmoitus, Helsingin Sanomat 19.11.2017, s. C12 oli suomalainen yritysjohtaja. Hän toimi vuoteen 2015 asti Fortumin toimitusjohtajana. Hän aloitti tehtävässä 1. toukokuuta 2009. Hän oli aiemmin työskennellyt Seinäjoen kaupungin energialaitoksella, Koillis-Pohjan Sähkössä, Jyllinkosken Sähkössä, Länsivoimassa ja Imatran Voimassa. Kuula oli valmistunut sähkövoimatekniikan diplomi-insinööriksi Tampereen teknillisestä korkeakoulusta vuonna 1980 ja taloustieteiden maisteriksi Tampereen yliopistosta vuonna 1981. Lappeenrannan teknillinen yliopisto promovoi Kuulan tekniikan kunniatohtoriksi vuonna 2008. Kuula oli myös toiminut Lappeenrannan teknillisen yliopiston hallituksen jäsenenä vuodesta 2009. Kuulaa pidettiin asioihin perehtyvänä ja asiantuntevana strategina, jonka asema Fortumissa vahvistui, kun ammattijohtaja Mikael Lilius valittiin yhtiön johtoon. Kuulan Fortumin toimitusjohtajan tehtävän alkaessa hänestä oli sanottu, että "hän jos kuka voi onnistua". Kuula jäi sairauslomalle maaliskuussa 2013, sillä häneltä löydettiin pahanlaatuisen kasvaimen etäpesäkkeitä. Töihin Kuula palasi marraskuun lopulla. Hän jäi sairauslomalle uudestaan joulukuussa 2014, kun syöpä uusiutui. Kuula jäi 1.2.2015 alkaen työkyvyttömyyseläkkeelle sairautensa vuoksi.Fortumin Tapio Kuula jää työkyvyttömyyseläkkeelle, Kauppalehti Hän kuoli pitkäaikaiseen sairauteen marraskuussa 2017.Pörssitiedote Kauppalehti 9.11.2017 Kuula oli naimisissa ja hänellä oli kolme lasta.Satakunnan Kansa 8.4.2009 s. 5 Hän oli vuonna 2006 suurin Espoon kunnallisverojen maksaja.Tulot ja verot 2006, Helsingin Sanomat 5.11.2007 A 10 ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Vuonna 1957 syntyneet Luokka:Vuonna 2017 kuolleet
Timo Karttinen

Timo Tapani Karttinen (s. 1965) on Fortumin entinen talousjohtaja. Hänet korvasi talousjohtajana Markus Rauramo. Hänen ansiotulonsa kunnallisverotuksessa 2006 olivat 4,5 miljoonaa euroa ja kunnallisvero noin 790 000 euroa. Hän oli vuonna 2006 kolmanneksi suurin Helsingin kunnallisverojen maksaja Fortumin silloisen toimitusjohtajan Mikael Liliuksen ja Fortumin silloisen talousjohtajan Juha Laaksosen jälkeen.Tulot ja verot 2006, Helsingin Sanomat 5.11.2007 A10 Karttinen toimi Fortumin toimitusjohtajan sijaisena, kun Tapio Kuula jäi uusiutuneen syövän vuoksi sairauslomalle joulukuussa 2014. ==Lähteet== == Aiheesta muualla == * Helsingin Sanomien hakukone tuloista ja varallisuudesta Timo Karttinen 2004 ja 2006 Luokka:Suomalaiset yritysjohtajat Luokka:Vuonna 1965 syntyneet Luokka:Elävät henkilöt
Thyone (kuu)

Thyone on Jupiteria retrogradiseen suuntaan kiertävä, epäsäännöllinen Ananke- ryhmän kuu. Sen löysi ryhmä Havaijin yliopiston tähtitieteilijöitä vuonna 2001. Kuu sai silloin väliaikaiseksi nimekseen S/2001 J 2. Nykyisen nimensä kuu sai kreikkalaisesta mytologiasta, jossa Thyone on toinen Semelen, Dionysoksen äidin, nimityksistä. Thyone on läpimitaltaan noin 4 kilometriä ja se kiertää Jupiteria noin 21,2 miljoonan kilometrin etäisyydellä kiertoajan ollessa 627 päivää.http://solarsystem.nasa.gov/planets/profile.cfm?Object=Jup_Thyone Radan inklinaatio on 149° ja eksentrisyys 0,2377.https://archive.today/20121213181617/http://solarsystem.nasa.gov/planets/profile.cfm?Object=Jup_Thyone&Display;=Facts == Lähteet == Luokka:Jupiterin kuut
Robert Hossein

Robert Hossein (30. joulukuuta 1927 Pariisi, Ranska – 31. joulukuuta 2020) oli ranskalainen näyttelijä, ohjaaja, käsikirjoittaja ja näytelmäkirjailija. Hossein syntyi Pariisissa, ja hänen isänsä oli säveltäjä André Hossein. Hossein aloitti uransa 1940-luvulla sekä teatterissa että elokuvissa. Hänen ohjasi ja kirjoitti ensimmäisen näytelmänsä vuonna 1949. Les Voyous’ta esitettiin Vieux-Colombier’n teatterissa. Hossein ohjasi urallaan muun muassa William Shakespearen, Federico García Lorcan ja Maksim Gorkin näytelmiä. Näyttelijänä Hossein alkoi 1950-luvulla saada suurempia rooleja. Hän näytteli muun muassa elokuvissa Rififi (1955) ja Rouva Suorasuu (1961). Elokuvatähdeksi Hossein nousi vuonna 1964, kun hän esiintyi Michèle Mercier’n vastanäyttelijänä elokuvassa Angelika. Se perustui Anne Golonin Angelika- kirjasarjaan. Hossein näytteli 1960-luvulla kaikkiaan viidessä Angelika- elokuvassa. Hossein muutti vuonna 1971 Reimsiin, missä hän ohjasi joitakin suuria näytelmiä. Ne eivät kuitenkaan menestyneet odotutesti, ja hän joutui jättämään kaupungin jo vuonna 1976. Hossein perusti kuitenkin oman teatteriseurueen ja alkoi tuottaa näytelmiä Pariisissa. Hän itse ei kutsunut tuotantojansa näytelmiksi vaan spektaakkeleiksi. Hossein ohjasi Palais des Sportsiin muun muassa näytelmäversiot Panssarilaiva Potemkinista (1975), Pariisin Notre-Damesta (1978) ja Kurjista (1980). Les misérables oli niin menestyksekäs, että vuonna 1983 Hossein voitti Moskovan kansainvälisten elokuvajuhlien erikoispalkinnon ja oli ehdolla César-palkinnon saajaksi. Hossein jatkoi oman teatteriseurueensa kanssa 2000-luvulla saakka, mutta hänen suosionsa alkoi laantua. Hän alkoikin keskittyä enemmän Marigny-teatteriin, jonka taiteelliseksi johtajaksi hänet valittiin vuonna 2000. Marigny- teatterissa Hossein työskenteli vuoteen 2008, mutta hän jatkoi sen jälkeen uraansa vielä useissa näytelmissä. Hossein kuoli joulukuussa 2020 covid-19-tautiin 93 vuoden iässä. == Lähteet == == Aiheesta muualla == * Luokka:Ranskalaiset näyttelijät Luokka:Ranskalaiset elokuvaohjaajat Luokka:Ranskalaiset elokuvakäsikirjoittajat Luokka:Ranskalaiset näytelmäkirjailijat Luokka:Teatteriohjaajat Luokka:Vuonna 1927 syntyneet Luokka:Vuonna 2020 kuolleet
1997–1999

__NOTOC__ 1997–1999 on Ensiferumin kokoelmalevy, joka julkaistiin 9. helmikuuta 2005. Albumi sisältää yhtyeen kolme ensimmäistä demoa, ja sitä oli saatavana vain rajoitetun ajan. == Kappaleet == === Demo I (’97) === # # # === Demo II (’99) === # * # # # === Hero in a Dream (Demo III, ’99) === # * # # # # == Kokoonpano == * Jari Mäenpää – kitara, laulu * Markus Toivonen – kitara * Sauli Savolainen – basso (kappaleet 1–3) * Kimmo Miettinen – rummut (kappaleet 1–3) * Jukka-Pekka Miettinen – basso (kappaleet 4–12) * Oliver Fokin – rummut, muut (kappaleet 4–12) == Lähteet == == Aiheesta muualla == * * Luokka:Vuoden 2005 kokoelma-albumit Luokka:Ensiferumin albumit
Dick Savitt

Richard ”Dick” Savitt (4. maaliskuuta 1927 Bayonne, New Jersey – 6. tammikuuta 2023 New York) oli yhdysvaltalainen tennispelaaja. Savitt pelasi alun alkaen koripalloa. Hän ei saanut tennisvalmennusta, vaan oli lajin suhteen täysin itseoppinut. Hän valmistui Cornellin yliopistosta, johon oli saanut koripallon ansiosta stipendin. Loukkaantumisten takia Savitt kuitenkin jätti koripallon ja keskittyi tennikseen. Hän voitti itäisten yliopistojen kaksinpelin mestaruuden 1949 ja 1950. Savitt voitti heinäkuussa 1950 New Yorkin osavaltion mestaruuden Pennsylvanian Lawn Tenniksen mestaruuden. Hän osallistui myöhemmin samana vuonna Yhdysvaltain mestaruusturnaukseen, jossa hävisi välierissä Art Larsenille. Savitti voitti vuonna 1951 mestaruuden sekä Wimbledonissa että Australian avoimessa tennisturnauksessa. Molemmilla kerroilla hänen loppuotteluvastustajansa oli australialainen Ken McGregor. Savitt lopetti aktiiviuransa vuonna 1952 eikä kertonut koskaan syytä vetäytymiselleen. Hän jatkoi pelaamista osa-aikaisesti saman vuosikymmenen lopulla. Hän oli juutalainen ja pääsi vuonna 1976 International Tennis Hall of Fameen. ==Lähteet== Luokka:Yhdysvaltalaiset tennispelaajat Luokka:Vuonna 1927 syntyneet Luokka:Vuonna 2023 kuolleet
Tanskankuirimo

Tanskankuirimo (Cochlearia danica) on pienikokoinen ristikukkainen kasvi, jota tavataan Euroopan saaristoissa. Se sinnittelee kapeissa kivenkoloissa ja kestää ajoittaista suolaveden huuhtomista. Tanskankuirimo on yleensä yksivuotinen kasvi. Saaristossa kasvia on syöty C-vitamiinin antajana keripukin ehkäisyyn, vaikka sen maku on vastenmielinen.PFAF Tanskankuirimon punertavat varret kasvavat 5–25 senttimetriä pitkiksi. Lehdet ovat mehevät, tumman vihreät, kukat pienet ja valkoiset. Kukissa on neljä terälehteä ja limenvihreä verhiö. Floral images (valokuvia) Tanskankuirimoa tavataan Itämeren ja Pohjanmeren rannoilla sekä Atlantin rannikolla Britteinsaarilta Portugaliin. Suomessa sitä esiintyy rannikolla Porista itärajalle, mutta yleisin se on Saaristomerellä ja Ahvenanmaalla. == Lähteet == == Aiheesta muualla == * Kasviatlas 2020: Tanskankuirimon levinneisyys Suomessa. Luokka:Ristikukkaiskasvit
Gaston Bindzi

Gaston Olivier Bindzi (s. 12. helmikuuta 1980 Kamerun) on kamerunilainen jalkapalloilija. Vahvana topparina tunnettu Bindzi on ollut Suomessa ollessaan yksi Ykkösen parhaista ulkomaalaisvahvistuksista. Hän pelasi kolme kautta Tornion Pallo -47:ssa, jonne hän siirtyi kotimaansa pääsarjasta kaudeksi 2006 kaksivuotisella sopimuksella. Marraskuussa 2007 Bindzi teki torniolaisten kanssa jatkosopimuksen, mutta Bindzi pelasi vain kauden 2008 torniolaisjoukkueessa. TP-47 oli hänen ensimmäinen seuransa ulkomailla. Kaikkiaan TP-47:n paidassa Bindizi pelasi kolmena Ykkösen kautenaan 70 ottelua tehden joka vuosi yhden eli yhteensä kolme maalia. Gaston Bindzi palasi vuoden tauon jälkeen kesäkuussa 2010 Suomeen liittyen tuttuun torniolaisseuraan, joka pelasi nyt Kakkosessa. Tämä jakso torniolaisjoukkueessa kesti kautta kautta. Bindzi on myös esiintynyt Kamerunin eri ikäluokkien maajoukkueissa. == Lähteet == Luokka:Kamerunilaiset jalkapalloilijat Luokka:Vuonna 1980 syntyneet Luokka:Elävät henkilöt
Hermippe

Hermippe on Jupiteria retrogradiseen suuntaan kiertävä, epäsäännöllinen, Ananke-ryhmän kuu. Sen löysi ryhmä Havaijin yliopiston astronomeja vuonna 2001. Kuu sai silloin väliaikaiseksi nimekseen S/2001 J 3. Hermippe on läpimitaltaan noin 4 kilometriä ja se kiertää Jupiteria noin 21,3 miljoonan kilometrin etäisyydellä kiertoajan ollessa 634 päivää.http://solarsystem.nasa.gov/planets/profile.cfm?Object=Jup_Hermippe Radan inklinaatio on 151° ja eksentrisyys 0,2123.http://solarsystem.nasa.gov/planets/profile.cfm?Object=Jup_Hermippe&Display;=Facts Nykyisen nimensä kuu on saanut kreikkalaisesta mytologiasta. == Lähteet == Luokka:Jupiterin kuut
Surujin

Surujin tai Suruchin on yksi Okinawan kobudon perinteisistä aseista. Se koostuu 2–3 metriä pitkästä köydestä, jonka molempiin päihin on kiinnitetty paino. Yksi arvio aseen alkuperästä on se, että sitä on käytetty kalastajien työkaluna.. Suru tarkoittaa hampusta valmistettua köyttä. Jin tarkoittaa riisipaperin päällä pidettyä painoa, jonka avulla paperi pidettiin kirjoituksen aikana paikoillaan. Sittemmin, erityisesti 1800-luvun lopussa ja 1900-luvun alussa Surujinissa käytettiin köyden sijasta kevyttä metallikettinkiä, jonka toisessa päässä oli paino ja toisessa metallipiikki. Surujinille tarkoitettuja katoja ovat mm. tansurujin no kata (= lyhyt surujin) ja nagasurujun no kata (= pitkä surujin). == Lähteet == Luokka:Kobujutsu luokka:Lähitaisteluaseet
Eero Heliövaara

Eero Juhani Heliövaara (s. 17. huhtikuuta 1956 Helsinki)Kuka kukin on 2007, Otava 2006 on valtioneuvoston kanslian omistajaohjausosaston osastopäällikkö. Hän on aiemmin toiminut eri tehtävissä rahoitusalalla ja tuli Pohjolan toimitusjohtajaksi sen jälkeen kun hän oli ollut järjestelemässä pankkiiriliike Conventumin myyntiä Pohjolalle. Hän oli SRV-yhtiöiden toimitusjohtaja. Heliövaaran aikana SRV-yhtiöt vietiin pörssiin. Heliövaara omistaa SRV:stä noin viisi prosenttia.Helsingin Sanomien hakukone tuloista ja varallisuudesta Eero Heliövaara 2004–2006 Hän valmistui diplomi-insinööriksi Teknillisestä korkeakoulusta 1982 ja kauppatieteiden maisteriksi Helsingin Kauppakorkeakoulusta vuonna 1984. Heliövaara oli SRV:n toimitusjohtaja vuosina 2006–2009. Hän oli Pohjola-Yhtymä Oyj:n toimitusjohtaja vuosina 2001–2005. Aiemmin Heliövaara on työskennellyt eläkevakuutusyhtiö Ilmarisen sijoitusjohtajana ja Merita Pankin varatoimitusjohtajana.Henkilökuvia Suomen varakkaista, Helsingin Sanomat 1.11.2007 B10 Heliövaaran isä on arkkitehti Mikko Heliövaara. Hänen veljensä on tutkija Kari Heliövaara. ==Katso myös== *SRV-yhtiöt ==Lähteet== Luokka:Suomalaiset yritysjohtajat Luokka:Vuonna 1956 syntyneet Luokka:Elävät henkilöt Luokka:Ministeriöiden osastopäälliköt
Mneme (kuu)

Mneme on Jupiteria retrogradiseen suuntaan kiertävä, epäsäännöllinen, Ananke- ryhmän kuu. Sen löysi ryhmä astronomeja vuonna 2003, jolloin kuu sai väliaikaiseksi nimekseen S/2003 J 21. Mneme on halkaisijaltaan noin 2 kilometriä ja se kiertää Jupiteria noin 21 miljoonan kilometrin etäisyydellä kiertoajan ollessa 620 päivää. Radan inklinaatio on 149° ja eksentrisyys 0,2271. Nykyisen nimensä kuu on saanut boiotialaisen mytologian Mneme muusasta. == Lähteet == Luokka:Jupiterin kuut
Kari Stadigh

Kari Henrik Stadigh (s. 5. joulukuuta 1955 Helsinki) on suomalainen yritysjohtaja, joka toimi Sammon konsernijohtajana vuosina 2009–2019. Stadigh toimi Nokian hallituksen varapuheenjohtajana vuosina 2020–2022. Stadigh valittiin Metso Outotecin hallituksen puheenjohtajaksi vuonna 2021. ==Ura== Stadigh valmistui ylioppilaaksi vuonna 1974, diplomi-insinööriksi vuonna 1979 Teknillisestä korkeakoulusta ja diplomiekonomiksi vuonna 1980 Svenska handelshögskolanista. Stadigh on työskennellyt markkinointipäällikkönä ja -johtajana (1978–1985) Sanoma Oyj:ssä ja toimitusjohtajana J-P Finance Oy:ssä (1985–1991), Jaakko Pöyry Oy:ssä (1991–1996), henkivakuutusyhtiö Novassa (1996–1998) ja Henki-Sammossa (1999–2001). Vuodesta 1999 hän on ollut Sampo- konsernin johtoryhmän jäsen ja toimi vuosina 2001–2009 konsernijohtajan varamiehenä. Vuonna 2009 hänestä tuli konsernijohtaja. Stadighilla on useita luottamustoimia. Hän on muun muassa Waypoint Group Holdingsin hallituksen jäsen. Stadigh oli Nokian hallituksen jäsen vuodesta 2011. Vuonna 2014 Stadighille myönnettiin Suomen Valkoisen Ruusun I luokan komentajamerkki. ==Yksityiselämä== Stadighin isä oli Suomen Yhdyspankin pitkäaikainen varatoimitusjohtaja Erik Stadigh. ==Lähteet== Luokka:Suomalaiset yritysjohtajat Luokka:Vuonna 1955 syntyneet Luokka:Elävät henkilöt Luokka:Nokian henkilöstö
Harpalyke (kuu)

Harpalyke on Jupiteria retrogradiseen suuntaan kiertävä, epäsäännöllinen, Ananke-ryhmän kuu. Havaijin yliopiston astronomiryhmä löysi kuun vuonna 2000. Kuu sai väliaikaiseksi nimekseen S/2000 J 5. Harpalyke on halkaisijaltaan noin 2,2 kilometriä ja se kiertää Jupiteria noin kilometrin etäisyydellä kiertoajan ollessa 623 päivää.http://solarsystem.nasa.gov/planets/profile.cfm?Object=Jup_Harpalyke Radan inklinaatio on noin 149° ja eksentrisyys 0,2261.http://solarsystem.nasa.gov/planets/profile.cfm?Object=Jup_Harpalyke&Display;=Facts Nykyisen nimensä kuu on saanut kreikkalaisesta mytologiasta. ==Lähteet== Luokka:Jupiterin kuut
Juha Laaksonen (yritysjohtaja)

Juha Olavi Laaksonen (s. 31. joulukuuta 1952 Turku) on suomalainen yritysjohtaja. Laaksonen työskenteli koko uransa samassa konsernissa. Hän aloitti Nesteen palveluksessa 1979 ja eteni Fortumin konsernin talousjohtajaksi. Hän jäi eläkkeelle vuoden 2013 alussa. Laaksonen vaikuttaa useiden yritysten hallituksissa. Hän on Kemiran hallituksen jäsen vuodesta 2007 ja Spondan vuodesta 2013. Hän on Saton hallituksen puheenjohtaja vuodesta 2007. Lisäksi Laaksonen on Fortumin taidesäätiön ja Suomalaisten taidesäätiöiden yhdistyksen hallitusten puheenjohtaja. Vuonna 2006 Laaksonen valittiin Vuoden talousjohtajaksi Suomessa. Hän oli vuonna 2006 toiseksi suurin Helsingin kunnallisverojen maksaja Mikael Liliuksen jälkeen noin viiden miljoonan euron tuloilla.Tulot ja verot 2006, Helsingin Sanomat 5.11.2007 A10 Laaksosen isä on entinen maajoukkuejalkapalloilija ja -valmentaja Olavi Laaksonen. == Lähteet== ==Aiheesta muualla== * Juha Laaksonen Helsingin Sanomien verokoneessa Luokka:Suomalaiset yritysjohtajat Luokka:Vuonna 1952 syntyneet Luokka:Elävät henkilöt
Tõstamaa

Tõstamaa () on pienkauppala eli alevik ja entinen kunta Pärnumaan maakunnassa, Virossa. Vuoden 2017 kuntauudistuksessa Audrun, Paikusen ja Tõstamaan kunnat sekä Pärnun kaupunki yhdistyivät muodostaen uuden Pärnun kaupungin. Tõstamaan kunnan asukasluku oli 1 557 henkeä vuonna 2010, pinta-ala 261,01 neliökilometriä ja asukastiheys 6,0 asukasta neliökilometrillä. Kunnan keskus oli Tõstamaan pienkauppala (alevik). Tõstamaalla sijaitsi 19 kylää: Alu, Ermistu, Kastna, Kavaru, Kiraste, Kõpu, Lao, Lõuka, Manija, Männikuste, Peerni, Pootsi, Päraküla, Rammuka, Ranniku, Seliste, Tõhela, Tõlli ja Värati. ==Väestö== Vuonna 2011 Tõstamaan kunnassa oli 1 254 asukasta, joista 1 230 (98,1 %) oli virolaisia, 9 (0,7 %) venäläisiä ja 9 (0,7 %) muita kansallisuuksia. == Lähteet == == Aiheesta muualla == *Kunnan kotisivut Luokka:Pärnu Luokka:Viron entiset kunnat
Alfred Meyer

Alfred Meyer (5. lokakuuta 1891 – 11. huhtikuuta 1945) oli saksalainen virkamies, joka saavutti natsi-Saksassa valtiosihteerin ja itäisten miehitettyjen alueiden valtioministerin aseman. Meyer oli syntynyt Göttingenissä hallintoviranomaisen poikana. Hän kävi koulunsa Soestissa ja valmistui 1911. Vuonna 1912 hänestä tuli kadettiupseeri 68. jalkaväkirykmentissä. Vuonna 1913 hän suoritti upseerintutkinnon. Ensimmäisessä maailmansodassa hän taisteli 363. jalkaväkirykmentissä länsirintamalla, ja ansaitsi rautaristin kaksi kertaa. Vuonna 1917 hän haavoittui ja jäi ranskalaisten vangiksi. Hänet vapautettiin 1920 ja hän jätti armeijan yliluutnanttina. Hän opiskeli 1920-luvulla valtiotieteitä, valmistui 1922 ja rupesi kaivosyrityksen johtajaksi. Hän nai Dorothee Capellin 1925. Huhtikuussa 1928 hän liittyi Saksan kansallissosialistiseen työväenpuolueeseen ja 1929 hänestä tuli paikallinen ryhmänjohtaja. Syyskuussa 1930 hänestä tuli valtiopäivien jäsen ja tammikuussa 1931 kansallissosialistisen puolueen Gauleiter Pohjois-Westfalenissa. Vuonna 1936 hänet oli ylennetty Lippen kuvernööriksi. Vuonna 1941 hän työskenteli natsi-Saksan valtaamien itäisten alueiden ministeriössä Alfred Rosenbergin alaisena. Meyer vastasi alueen taloudesta, politiikasta ja hallinnosta. Hän vastasi työssään Neuvostoliitosta vallattujen alueiden asuttamisesta saksalaisilla, juutalaisten murhaamisesta ja orjatyövoiman haalimisesta Saksaan. Meyer otti osaa Wannseen konferenssiin tammikuussa 1942 Rosenbergin edustajana. Marraskuussa samana vuonna hänestä tuli Pohjois-Westfalenin puolustuskomissaari. Meyer tappoi itsensä Weserjoella 11. huhtikuuta 1945. Luokka:Saksan valtakunnanministerit Luokka:NSDAP:n aluejohtajat Luokka:Sotarikoksista syytetyt Luokka:Itsemurhan tehneet Luokka:Wannseen konferenssiin osallistuneet Luokka:Vuonna 1891 syntyneet Luokka:Vuonna 1945 kuolleet
Jorma Kivinen

Jorma Kivinen (s. 5. toukokuuta 1942) on Suomen kokeneimpia judokoita ja Suomen ensimmäinen 8. danin judoka ja samalla pohjoismaiden korkea-arvoisin judoka. Hänellä on judon harjoittelusta yli 40 vuoden kokemus. Suomen Judoliiton päävalmentajaksi Kivinen valittiin vuonna 1982. Hänen kotiseuransa on helsinkiläinen Meido-Kan.Laaksonen Tero, Kamppailijoita dojoilta tatamilta. 1992 Kivinen voitti Suomenmestaruuden 80 kg:n painoluokassa 1966, 1968 ja 1973 sekä otteli samassa sarjassa SM-hopeaa 1967Marttila 2008, s. 122–124. == Nuoruus == Kivinen aloitti judoharjoittelun 1962 jolloin hän ilmoittautui Väinö Haukan vetämälle alkeiskurssille. Kun Meido-kan perustettiin vuonna 1963 liittyi Kivinen siihen. Vuonna 1970 Ichiro Abe takasi Kivisen opiskelijaviisumin jolloin Kivinen pääsi opiskelemaan judoa Japaniin, Kōdōkan- Waseda- ja Meijin-yliopistoihin. == Työ suomalaisen judon hyväksi == Kivinen valittiin vuonna 1972 Suomen Judoliiton valmennuspäälliköksi. Kivinen kiersi Suomen judoseuroja pitäen viikonloppuleirejä. Puoli vuosisataa suomalaista judoa Kivinen myös aloitti yhteistyön Jyväskylän yliopiston liikuntatieteellisen laitoksen ja Judoliiton välillä. Maajoukkueen edustusvalmennusleirit aloitettiin 1970-luvun lopulla Vierumäelle josta ne siirtyivät 1980–1990-lukujen taitteessa Tampereelle Varalan urheiluopistoon. == Kivisen toiminta Suomen Judoliitossa == * Valmennuspäällikkö (1972–1988) * Suomen Judoliiton päävalmentaja (1982–) * Judon Dan-kollegion perustajajäsen (1966) * Judon Dan-kollegion hallituksen jäsen (1966–1990, 2012–) == Budolajeissa suoritetut graduoinnit == === Judossa === * 8. dan 2013 * 7. dan 9. marraskuuta 2002 * 6. dan 17. syyskuuta 1990 * 5. dan 25. tammikuuta 1982 * 4. dan 29. lokakuuta 1976 * 3. dan 20. syyskuuta 1971 * 2. dan 13. heinäkuuta 1968 * 1. dan 17. heinäkuuta 1966 === Jōdōssa === * 1. dan 1. maaliskuuta 1973Laaksonen Tero, Kamppailijoita dojoilta tatamilta. 1992, sivut 54–55 == Lähteet == * * === Viitteet === Luokka:Suomalaiset judokat Luokka:Suomalaiset budokat Luokka:Vuonna 1942 syntyneet Luokka:Elävät henkilöt
Marco Büchel

Marco Büchel (s. 4. marraskuuta 1971 Walenstadt, Sveitsi) on liechtensteinilainen uransa lopettanut alppihiihtäjä. Hän osallistui uransa aikana viidesti talviolympialaisiin ja yhdeksän kertaa MM-kilpailuihin. Büchel saavutti suurpujottelun MM-hopeaa Vailissa 1999 Lasse Kjusin viedessä voiton. Maailmancupissa Büchel voitti neljä kilpailua ja sijoittui kolmen parhaan joukkoon yhteensä 18 kertaa. Kaudella 2002–2003 hän sijoittui supersuurpujottelun maailmancupin kokonaispisteissä toiseksi ja kaudella 2006–2007 syöksylaskun kokonaiscupissa niin ikään toiseksi. == Maailmancupin osakilpailuvoitot == Pvm Paikka Laji 23\. helmikuuta 2003 Garmisch- Partenkirchen Supersuurpujottelu 17\. joulukuuta 2005 Val Gardena Syöksylasku 25\. marraskuuta 2006 Lake Louise Syöksylasku 18\. tammikuuta 2008 Kitzbühel Supersuurpujottelu == Lähteet == * == Aiheesta muualla == *Viralliset kotisivut Luokka:Liechtensteinilaiset alppihiihtäjät Luokka:Vuonna 1971 syntyneet Luokka:Elävät henkilöt
Kaisma

Kaisma oli kunta Pärnumaan maakunnan pohjoisosassa, Virossa. Sen asukasluku oli 566 (2009), pinta-ala 183,98 neliökilometriä ja asukastiheys 3,1 asukasta neliökilometrillä. Kaisma liittyi Vändran kuntaan vuonna 2009. Kaisman kunnan alueella sijaitsee seitsemän kylää: Kergu, Kõnnu, Metsavere, Metsaküla, Rahkama, Sohlu ja Kaisma, joka oli myös kunnan keskus. Kaisman pinta-alasta 51 % on metsän peitossa. Myös suot ovat tyypillisiä Kaisman kunnan alueella. == Lähteet == == Aiheesta muualla == *Kunnan kotisivut Luokka:Põhja-Pärnumaa Luokka:Viron entiset kunnat
Catenaccio

Catenaccio on jalkapallossa käytettävä puolustusvoittoinen taktiikka, jonka kehitti 1960-luvulla Interiä valmentanut argentiinalainen Helenio Herrera. Se perustuu ensimmäisenä puolustuslinjan alapuolista pelaajaa, liberoa, käyttäneeseen verrou-taktiikkaan, jonka itävaltalainen Karl Rappan esitteli kaudella 1937–1938 toimiessaan Sveitsin maajoukkueen valmentajana. Rappanin sekä Herreran taktiikoissa libero oli puhtaasti puolustava pelaaja. Franz Beckenbauerin esimerkin myötä liberolle tuli aktiivinen rooli myös hyökkäyksessä. Sana catenaccio, joka merkitsee oven salpaa, tulee italian kielestä. Myös Rappanin käyttämä ranskan kielen sana verrou merkitsee samaa. Catenacciota on pidetty eräänlaisena synonyymina puolustusvoittoiselle ja vähämaaliselle, negatiiviselle jalkapallolle. Taktiikkaa ei kuitenkaan enää juurikaan käytetä. ==Mitä tapahtuu kentällä== Taktiikassa pelaajat ovat yleensä muodostelmassa 1–4–4–1. Sen näkyvin piirre on muun puolustuslinjan takana oleva yksittäinen pelaaja, libero. Tavoitteena on luoda joukkueesta yhtenäisesti ja tiukasti puolustava ryhmä, jossa alimpana ja puolustuslinjan takana oleva mies kerää irtopallot ja paikkailee muiden puolustajien tekemiä virheitä. Puolustuksen tehtävänä on tukehduttaa vastustajan hyökkäykset ja avata peliä nopeasti hyökkääjille. Tätä pelijärjestelmää soveltaneet joukkueet luottivat usein muutaman hyökkääjän nopeisiin vastaiskuihin. ==Lähteet== Luokka:Jalkapallon taktiikat
Air France-KLM

Air France-KLM S.A. on ranskalais-hollantilainen lentoyhtiökonserni, jonka pääkonttori sijaitsee Pariisin Charles de Gaullen kansainvälisellä lentoasemalla. Konsernin toinen päätukikohta on Amsterdamin Schipholin kansainvälinen lentoasema. Air France-KLM syntyi vuonna 2004, kun ranskalainen Air France ja hollantilainen KLM yhdistyivät. == Historia == Air Francen ja KLM:n yhdistymissuunnitelma julkistettiin 30. syyskuuta 2003. Muodollisesti yhdistyminen toteutettiin Air Francen tekemällä julkisella ostotarjouksella KLM:n osakkeista. Air Francen ostotarjous julkistettiin 5. huhtikuuta 2004 Pariisin ja Amsterdamin Euronext-pörsseissä sekä New Yorkissa. Lopullisesti fuusio varmistui toukokuussa, kun Euroopan unionin kilpailuviranomaiset olivat antaneet kaupalle hyväksynnän ja KLM:n omistajat hyväksyneet Air Francen ostotarjouksen. Air Francen ja KLM:n fuusiossa syntyi Euroopan suurin lentoyhtiö, jolla oli noin 100 000 työntekijää. Uudesta yhtiöstä Ranskan valtio omisti 44 prosenttia, Air Francen omistajat 37 prosenttia ja KLM:n omistajat 19 prosenttia. Italialainen Alitalia olisi halunnut mukaan liittoon, mutta Air Francen ja KLM:n omistajat katsoivat tuolloin, että Alitalia pitää ensin yksityistää ja sen taloutta vahvistaa. Air France-KLM teki ostotarjouksen Alitaliasta vuonna 2008, mutta Italian silloinen pääministeri Silvio Berlusconi hylkäsi tarjouksen. Samana vuonna Altialia ajautui konkurssiin, minkä jälkeen perustettiin uusi Alitalia-CAI -yhtiö, jonka suurimmaksi yksittäiseksi omistajaksi tuli Air France-KLM 25 prosentin osuudella. ===Omistus=== Osakkeenomistaja Osuus Muut 44,3% n valtio 28,6% Alankomaiden valtio 9,3% CMA CGM 9,0% China Eastern Airlines 4,7% Delta Air Lines 2,9% Työntekijät 3,2% SPAAK 0,9% Osakkeiden takaisinosto 0,1% Muut sijoittajat 42,6% == Lähteet == ==Aiheesta muualla== * Air France-KLM Group *
Kaikki uskoi joulupukkiin 90–92

Kaikki uskoi joulupukkiin 90–92 on Ne Luupojat Surfin joulu-EP, jonka julkaisi Poko Rekords 12. joulukuuta 2007. Se sisältää kuusi jouluaiheista ramopunk- kappaletta, jotka julkaistiin kahtena singlenä 1990-luvun alussa, toinen vuonna 1990 ja toinen 1992. Tällä levyllä kappaleet julkaistiin remasteroituina. == Kappaleet == # # # # # # == Tekijät == * Mikko Karmila – tuottaja * Mika Jussila – 24-bit digitaalinen re-masterointi (Finnvox Studiot, 12. marraskuuta 2007) * Heko Luumäki – kansikuva * Janne Vuori – valokuvat == Aiheesta muualla == * Ramopunk.com -sivuston Ne Luupojat Surf -osio Luokka:Vuoden 2007 EP:t Luokka:Vuoden 2007 joulualbumit Luokka:Ne Luupojat Surfin albumit Luokka:Suomalaiset joulualbumit Luokka:Mikko Karmilan tuottamat albumit
Maa ja vapaus (elokuva)

Maa ja vapaus on Ken Loachin ohjaama elokuva vuodelta 1995. ”Tierra y Libertad”, suomeksi ”maa ja vapaus”, on tunnus, jonka Espanjan sisällissodan aikaiset miliisit omaksuivat itselleen. Elokuva Maa ja vapaus kuvaa tätä sotaa tai pikemminkin sen alkuvaiheita. Espanjan sisällissodan alussa kommunisteilla oli suhteellisen pieni merkitys. Esimerkiksi trotskilaisella POUM-järjestöllä oli tasavallan riveissä vähintään yhtä suuri vaikutus. Niinpä sisällissotaan lähtevä nuori englantilainen David Carr päätyy taistelemaan kansainvälisissä joukoissa POUMin riveissä vaikka on kommunistisen puolueen jäsen. Vähitellen elokuvassa käy ilmi sisällissodan vastakkainasettelu: kommunistit ovat enemmän kiinnostuneita POUMin ja anarkistisen CNT/FAI:n tuhoamisesta kuin fasismin vastaisesta sodasta. Tämän saa Carr verisesti nähdä. Hän pettyy ja repii kommunistisen puolueen jäsenkirjan. Carr selviytyy kuitenkin nykyajan Englantiin asti, ja hänen hautajaisissaan toverit nostavat nyrkit pystyyn kommunistitervehdykseksi. Carr ei koskaan unohtanut ihanteitaan edes pahimmalla hetkellään. Elokuvan tarina muistuttaa suuresti George Orwellin kirjaa Katalonia, Katalonia. Sekä Orwellin kirja että tämä elokuva ovat todisteita siitä, etteivät kaikki vasemmistolaisesti ajatelleet ihmiset Espanjan sisällissodassa olleet stalinisteja, kuten myöhempi historiankirjoitus joskus väittää pyrkiessään esittämään Espanjan sisällissodan länsimaisen sivistyksen ja stalinistien barbarian väliseksi. Tällaisena historiankirjoituksen puheenvuorona elokuva täyttää paikkansa. Samalla elokuva kuvaa aatteellista maailmaa, joka on mahdollisimman kaukana nykyajan "historian lopun" aatteettomuudesta. Se kuvaa, kuinka tavalliset espanjalaiset ihmiset halusivat rakentaa sosialismia kukin omalla tavallaan. Tarvitaan "sosiologista mielikuvitusta", jotta voitaisiin ymmärtää maailmaa, jossa politiikka on jatkuvan väittelyn kohteena ja jossa tämän väittelyn tulokset olivat kuolemanvakavia asioita. Elokuva on hyvä lähtökohta niille jota haluavat tutustua työväenliikkeen historiaan. Elokuvassa kerrotaan, mistä Espanjan sisällissodassa ja siihen liittyneessä vasemmistolaisessa vallankumouksellisessa liikkeessä oli kyse. == Pääosissa == == Vastaanotto == Helsingin Sanomien Helena Ylänen kirjoitti elokuvan arvostelussa, että Ken Loach saattaisi olla yksi elokuvan suurista kirkkaine ajatuksineen ja puhtaine sydämineen, ellei niin usein jäisi polkemaan yksityiskohtiin suurten linjojen sijasta. Lopussa elokuva puhkeaa Yläsen mukaan kauniseen paatokseen. ==Lähteet== Luokka:Brittiläiset sotaelokuvat Luokka:Vuoden 1995 espanjalaiset elokuvat Luokka:Vuoden 1995 brittiläiset elokuvat Luokka:Ken Loachin ohjaamat elokuvat Luokka:Yhteiskunnalliset elokuvat Luokka:Monikieliset elokuvat
Omaisuuden ja lähetysten tarkastaminen (psykiatria)

Omaisuuden ja lähetysten tarkastamisella tarkoitetaan tahdosta riippumattomassa psykiatrisessa sairaalahoidossa olevan potilaan hallussaolevan omaisuuden tai hänelle saapuvan lähetyksen tarkastamista. ==Omaisuuden ja lähetysten tarkastamisen perusteet== Mikäli on perusteltua aihetta epäillä, että potilaalla on hallussaan tai hänelle saapuvassa lähetyksessä on: *päihteitä *huumausaineiden käyttöön erityisesti soveltuvia välineitä *potilaan tai muiden henkilöiden terveyttä tai turvallisuutta vakavasti vaarantavia aineita tai esineitä *muita hoitoa tai yleistä järjestystä vakavasti haittaavia aineita tai esineitä voi potilaan hoidosta vastaava lääkäri määrätä potilaan omaisuuden tai hänelle saapuvan lähetyksen tarkastettavaksi. ==Omaisuuden ja lähetysten tarkastamisen toteuttaminen== Potilaan hoidosta vastaavan lääkärin tulee tehdä perusteltu päätöksensä potilaan omaisuuden tarkastamisesta tai hänelle saapuvan lähetyksen tarkastamisesta ja kirjata potilaan sairauskertomukseen toimenpiteen syy, luonne, kesto, oma arvionsa sen vaikuttavuudesta sekä oma ja toimenpiteen suorittajien nimet. Useassa psykiatrisessa toimintayksikössä omaisuuden ja lähetysten tarkastamisesta annetut erillisen toimintaohjeet sisältävät ohjeen kahden henkilökunnan edustajan ja (mahdollisuuksien mukaan myös) potilaan läsnäolosta tarkastustilanteessa. Potilaan yksityisyyden suojasta tulisi tarkastustilanteissa pyrkiä huolehtimaan mahdollisuuksien mukaan. Potilaalle saapuvassa lähetyksessä olevaa luottamuksellista viestiä ei saa lukea. Mikäli tarkastustilanteessa käy ilmi, että potilaalla on aiemmin mainittuja aineita ja/tai esineitä tulee potilasta ensisijaisesti kehottaa toimittamaan ne sairaalan ulkopuolelle, hävittämään ne tai luovuttaa ne osastolla säilytettäväksi. Mikäli potilas vapaaehtoisesti suostuu näin toimimaan ei kyseessä ole itsemääräämisoikeutta rajoittavasta toimenpiteestä. Päihteiden osalta psykiatrisella toimintayksiköllä on myös mahdollisuus hävittää niitä todisteellisesti tai toimittaa ne poliisin haltuun. ==Omaisuuden haltuunottaminen tarkastuksen jälkeen== Mikäli potilaan hallusta on löytynyt aiemmin mainittuja aineita tai esineitä (eikä suostu niitä hävittämään tai toimittamaan sairaalan ulkopuolelle tai antaa osastolla säilytettäväksi) voi potilaan hoidosta vastaava lääkäri laatia kirjallisen päätöksen omaisuuden haltuunottamisesta. Tähän päätökseen potilaalla taas on oikeus hakea muutosta hallinto-oikeudelta. Muutoksenhakuprosessi ei estä päätöksen toimeenpanoa. == Lähteet == *Finlex v. 1991: Mielenterveyslaki *Finlex v. 2002: Laki mielenterveyslain muuttamisesta *Sosiaali- ja terveysministeriö v. 2002: Yllä mainittuhin lakeihin liittyvä muistio / "Soveltamisohje" Luokka:Tahdosta riippumaton psykiatrinen sairaalahoito
Ne Luupojat Surf

Ne Luupojat Surf oli suomalainen yhtye, jonka muodostivat ramopunk-yhtyeet Ne Luumäet, Pojat ja Luonteri Surf. Yhtyeet keikkailivat usein yhdessä 1980-luvun lopulla, kunnes Ne Luumäet keksi, että olisi hauska myös levyttää yhdessä. Yhtyeet päätyivät studioon nimellä Ne Luupojat Surf ja levyttivät vuonna 1990 kolme jouluista kappaletta, julkaisten ne yhtenä singlenä. Jatkoa seurasi vuonna 1992, jälleen kolmen joululaulun verran. Idea joululauluista tuli alun perin Ramones -yhtyeeltä, joka oli julkaissut vuonna 1987 ”Merry Christmas (I Don’t Want To Fight Tonight)” -kappaleen. Joulukuussa 2007 molemmat Ne Luupojat Surfin joulusinglet julkaistiin Kaikki uskoi joulupukkiin 90–92 -EP:nä. Vuonna 2001 Ne Luupojat Surf teki kaksi keikkaa: Tavastia-klubilla Helsingissä ja Puustock-festivaaleilla Juvalla. Huhtikuinen Tavastian keikka äänitettiin ja livealbumi Henki elää! julkaistiin kesällä Puustockin aikaan. == Diskografia == ===Singlet ja EP:t=== * ”Kaikki uskoo joulupukkiin” /// ”Vaikka kylmää on” / ”Partaradikaali” (7", 1990]) * ”Hauskaa joulua” /// ”Se joulu oli pitempi kuin muut” / ”Kaikille hauskaa joulua” (7", 1992) * ”Kaikille hauskaa joulua” / ”Se joulu oli pitempi kuin muut” / ”Hauskaa joulua” (CD-single, 1992) * Antti tänne (”Nerohvirran oraakkeli” -kappale) (EP, 2003) * Kaikki uskoi joulupukkiin 90–92 (CD-EP, 2007) ===Albumit=== * ==Lähteet== * == Aiheesta muualla == * Mikan Ramopunk-sivut: Ne Luupojat Surf Luokka:Suomalaiset punkyhtyeet
Ken Rosewall

Kenneth Robert ”Ken” Rosewall (s. 2. marraskuuta 1934 Sydney) on australialainen tennispelaaja, joka saavutti aktiiviuransa aikana useita voittoja Australian, Ranskan ja Yhdysvaltain avoimissa tennisturnauksissa. Hän menestyi myös useina vuosina Wimbledonissa, vaikka ei koskaan voittanutkaan siellä kaksinpelimestaruutta. Rosewall aloitti tenniksenpeluun 15-vuotiaana ja siirtyi ammattilaiseksi vuonna 1957. Hän ei pystynyt yli kymmeneen vuoteen osallistumaan Grand Slam -turnauksiin, sillä ne avautuivat ammattilaisille vasta vuonna 1968. Siitä huolimatta Rosewall esiintyi Grand Slam -turnausten kaksinpelien finaaleissa 16 kertaa, ja ennen 1980-lukua vain Rod Laver oli miespelaajista pystynyt parempaan. Ensimmäiset Grand Slam -voittonsa Rosewall saavutti jo 18-vuotiaana voittamalla vuonna 1953 Australian avointen loppuottelussa Mervyn Rosen ja Ranskan avointen loppuottelussa Vic Seixasin. Vuoden viimeisenä päivänä Rosewall ratkaisi maalleen Davis Cupin voiton kaatamalla ratkaisevassa kaksinpelissä jälleen SeixasinJoulukuun 1953 tapahtumat Suomen Urheilutietäjien sivulla. Vuonna 1954 Rosewall ylsi loppuotteluun Wimbledonissa mutta hävisi toistakymmentä vuotta itseään vanhemmalle Jaroslav Drobnýlle. Vuoden päättäneessä Davis Cupin loppuottelussa Vic Seixas voitti Rosewallin ja Yhdysvallat varmisti voittonsa jo ennen viimeisiä kaksinpelejäJoulukuun 1954 tapahtumat Suomen Urheilutietäjien sivulla. Vuonna 1955 Rosewall voitti kaksinpelin Australian avoimissa ja vuonna 1956 Yhdysvaltain avoimissa. Molemmilla kerroilla loppuotteluvastustajana oli maanmies ja ikätoveri Lew Hoad. Vuoden 1956 Australian avointen ja Wimbledonin loppuottelussa Hoad voitti vuorostaan Rosewallin. Sekä vuonna 1955 että 1956 molemmat miehet olivat voittamassa Davis Cupia. Rosewall oli edelleen huippupelaaja vuonna 1968, kun siirryttiin ammattilaisillekin avointen tennisturnausten aikakauteen. Hän voitti samana vuonna Ranskan avointen loppuottelussa Rod Laverin ja vuonna 1970 Yhdysvaltain avointen loppuottelussa Tony Rochen. Vuosina 1971 ja 1972 hän oli paras Australian avoimessa turnauksessa. Vuonna 1974 hän pelasi neljännen kerran Wimbledonin kaksinpelin loppuottelussa mutta hävisi Jimmy Connorsille, ja näin Wimbledon jäi ainoaksi Grand Slam -turnaukseksi, jonka kaksinpelimestaruutta Rosewall ei onnistunut voittamaan. Nelinpelimestaruuksia hän voitti kaikissa neljässä Grand Slam -turnauksessa. Rosewall pelasi viimeisen ammattiottelunsa lokakuussa 1980. Samana vuonna hänet valittiin International Tennis Hall of Fameen. ==Lähteet== == Aiheesta muualla == Luokka:Australialaiset tennispelaajat Luokka:Vuonna 1934 syntyneet Luokka:Elävät henkilöt